יוטקה מיקלוש

יוטקה מיקלוש, (במקור עד 1904<ref>A Belügyminisztérium 1904. évi 54152. sz. rendelete.</ref> יוליה מיליצר, בהונגרית: Miklós Jutka; ברטיואויפאלו, 7 בספטמבר 1884<ref></ref> – קרטיי, צרפת, 18 בפברואר 1976) הייתה משוררת וצלמת יהודייה-הונגרייה.

== ביוגרפיה ==
יוטקה מיקלוש נולדה במשפחה יהודית כבתם של אלברט מיליצר ועמליה גרינברגר. במשפחה היו עשרה ילדים. היא מספרת על אביה: "אדם מוזר ופנטסטי, נשמה נודדת, מלא בתוכניות לא מציאותיות. הוא אהב לתבוע, תמיד הפסיד. הוא אהב לבנות ואהב מכונות. כך הפסדנו הכל, שוטטנו במדינה הגדולה של ממלכת הונגריה באימפריה האוסטרו הונגרית, ממחוז ארווה (שבאזור צפון סלובקיה של היום, אז הונגריה) ועד רייקה (שבקרואטיה של היום, אז הונגריה)." אולי בהשפעת הפנטזיות של אביה, היא התחילה לכתוב שירים. בגיל שש עשרה פרסם המשורר וסופר אנדרה וסי את שיריה הראשונים ב"יומן בודפשט" (Budapesti Napló). אנדרה אדי כתב ביקורת על כרך שיריה הראשון בשנת 1905, אך היא התקבלה בברכה ובהתלהבות גם על ידי מרגיט קאפקה ובלה רווס. היא עברה מבודפשט לאוראדיה. בין חבריה ניתן למנות גם את המשורר דיולה יוהאס. באנתולוגיה בשם "המחר" (A Holnap) היא הופיעה כמשוררת (אישה) יחידה בחברתם של אנדרה אדי, מיהאי באביץ', בלה באלאז' ודיולה יוהאס ועוד. בין השנים 1910–1913 שהתה בארצות הברית עם אחת מאחיותיה. היא למדה שם את מלאכת הצילום. כשחזרה לאוראדיה בשנות מלחמת העולם הראשונה היא התקיימה מהצילום. לאחר נפילת הרפובליקה הסובייטית ההונגרית עברה לברלין. למדה שם במאוּת קולנוע ועבדה כעוזרת במאי ליד מספר בעלי מקצוע מעולים. מאוחר יותר התיישבה בפריז במונפרנאס ופתחה סטודיו לצילום. בין חבריה היו מיהאי קארואי ואשתו, לאיוש טיהני, ברטלן פור וג'רג' בלני. בעלה, ואן דן בוש היה מהנדס בלגי שסבל מהרעלה קשה במהלך מלחמת העולם הראשונה. בגלל מחלת בעלה היא עברה איתו לרבאט שבמרוקו. ברבאט עוד התלקחה בה שלהבת המשוררים ותירגמה לצרפתית את שיריהם של משוררים הונגרים, במיוחד את "המחר", כולל את שיריה. השידור הצרפתי של רדיו רבאט הציג יצירות אלה בין אוצרות הספרות העולמית של המאה ה-20. לאחר מות בעלה חזרה לצרפת בשנות ה-60 של המאה ה-20. היא גרה שם עם בתה ונכדיה עד מותה. מצבה הבריאותי מנע ממנה לבקר בהונגריה שנטשה מזמן.

== עבודותיה ==
* שירי יוטקה מיקלוש; זינגר-וולפנר, 1904
* למלכות החיים. שירים; זוננפלד, אורדיאה, 1908
* [http://mek.oszk.hu/06700/06724/ המחר.] שירים מאת אנדרה אדי, מיהאי באביץ', בלה בלאז', אקוש דוטקה, טמאש אמד, דיולה יוהאס, יוטקה מיקלוש; החברה הספרותית של המחר, אורדיאה, 1908
* [http://mek.oszk.hu/06700/06725 שירים חדשים של המחר.] [http://mek.oszk.hu/06700/06725/ ספר שני]; אוסף, כולל בולדיז'אר קולני; 1909
* האדמה מחבקת בחזרה. שירים נבחרים; 1971

== קישורים חיצוניים ==
* [http://www.es.hu/pd/display.asp?channel=KRITIKA0838&article=2008-0921-1923-41EVGL חיים וספרות, LII. 38.] [http://www.es.hu/pd/display.asp?channel=KRITIKA0838&article=2008-0921-1923-41EVGL ארון טוביאש: קלטות שמע שמורות - מיקלוש יוטקה]
* [http://mek.oszk.hu/00300/00355/html/ABC09732/10535.htm מיקלוש יוטקה בלקסיקון הביוגרפי ההונגרי]
* [https://web.archive.org/web/20071218231756/http://www.sulinet.hu/eletestudomany/archiv/1998/9828/nagyvarad/nagyvarad.html אוראדיה בזמנים משמחים של שלום]
* [https://web.archive.org/web/20160305194733/http://erdely.ma/kultura.php?id=42694 Transylvania.ma חלום המחר]
* [http://www.epa.oszk.hu/00000/00022/00018/00400.htm שימון קמני: המחר]
* [http://www.barkaonline.hu/index.php?option=com_content&task=view&id=433&Itemid=2 מיהאי איליה, מחקר בארקה אונליין]
* [http://www.es.hu/pd/display.asp?channel=KRITIKA0322&article=2003-0603-0918-16CQDR חיים וספרות, פטר דמני: ללכת, עם גלויות]
* [https://web.archive.org/web/20090525022606/http://www.forrasfolyoirat.hu/0502/lackfi.html יאנוש לקפי: נסיעה מקומית, מכפילה]

== הערות שוליים ==

קטגוריה:יהודיות הונגריות
קטגוריה:משוררות יהודיות הונגריות
קטגוריה:סופרים אסורים (הונגריה 1944)
קטגוריה:מהגרים מהונגריה
קטגוריה:צלמים יהודים הונגרים
קטגוריה:צלמות יהודיות הונגריות
קטגוריה:הונגריות שנולדו ב-1884
קטגוריה:נפטרות ב-1976
קטגוריה:הונגרים שנפטרו ב-1976